stanford-oval/wikipedia huggingface dataset:
פרופסור פליטיק

| --- | --- |

 שם ספר:  הארי פוטר
 שם סרט:  הארי פוטר
 הופעה ראשונה:  הארי פוטר ואבן החכמים
 הופעה אחרונה:  הארי פוטר ואוצרות המוות
 יוצרים:  ג'יי קיי רולינג
 גילום הדמות:  ווריק דייוויס 
 מידע
 סטטוס:  מכשף חצוי דם
 תאריך לידה:  17 באוקטובר
 גזע:  אדם עם עירוב דם גובליני
 מין:  זכר
 מקצוע:  מורה ללחשים ראש בית רייבנקלו  הוגוורטס  מנצח המקהלה
 שיוך:  עולם הקסמים של הארי פוטר
 מומחיות:  לחשים קוסמות וכישופים
 כוחות:  קסמים, לחשים
 סגנון לחימה:  לחשים
 אזרחות:  הממלכה המאוחדת 
 דמויות קשורות
 חברים:  אלבוס דמבלדור, הארי פוטר, רון ויזלי, הרמיוני גריינג'ר, מסדר עוף החול,
 אויבים:  לורד וולדמורט ואוכלי המוות
 
פרופסור פיליוס פליטיק (באנגלית: Filius Flitwick) הוא דמות בדיונית בספרי הארי פוטר שנכתבו על ידי ג'יי קיי רולינג.
דמותו

פיליוס פליטיק הוא המורה ללחשים בהוגוורטס וראש בית רייבנקלו.
מבנה גופו נמוך מאוד, דמוי גמד. יש המייחסים את גובה קומתו לדם גובליני שזורם במשפחתו אך אין הוכחה לכך.
בסדרת הסרטים גילם את דמותו השחקן ווריק דייוויס. בסרטים הארי פוטר ואבן החכמים והארי פוטר וחדר הסודות דמותו הייתה מקריחה ועטתה זקן לבן, אך ביתר הסרטים שבסדרה שונה מראהו לדמות משופמת בעלת בלורית שחורה.
בספרים > ששת הספרים הראשונים

במהלך השנה הראשונה של הארי בספר הארי פוטר ואבן החכמים הוא משתמש בכישורי הלחשים שלו כדי לעזור לקשט את האולם הגדול לחג המולד. הוא גם אחד המורים שמטילים לחשים כדי לשמור על אבן החכמים על ידי הטלת לחשים על מאה מפתחות כדי שיוכלו לעוף, מה שמקשה למצוא את המפתח לדלת המובילה לחדר הבא.
במהלך השנה השנייה של הארי, בספר הארי פוטר וחדר הסודות פליטיק עוזר לפרופסור סינסטרה לשאת את ג'סטין פינץ'-פלצ'לי המאובן לאגף בית החולים.
במהלך השנה השלישית של הארי בספר הארי פוטר והאסיר מאזקבאן הוא מלמד את הדלתות הקדמיות לזהות תמונה של סיריוס לאחר הפריצה השנייה של סיריוס, ולהנעל מיידית אם הוא מנסה לפרוץ פנימה.
במהלך השנה הרביעית של הארי בספר הארי פוטר וגביע האש הוא עוזר לפטרל בהיקף המבוך למשימה השלישית של טורניר הקוסמים המשולש.
במהלך השנה החמישית של הארי בספר הארי פוטר ומסדר עוף החול בסופו של דבר הוא מסיר את רוב הביצה שנוצרה בבית הספר על ידי פרד וג'ורג' אף על פי שהוא בתחילה השאיר את הביצה על כנה כדי לעצבן את אמברידג'. עם זאת, הוא בוחר להשאיר חלק קטן ממנה, כי הוא חושב כמו שאמרו ג'יני ורון "אה, הוא אמר פשוט שזה היה קסם מוצלח במיוחד," אמרה ג'יני ומשכה בכתפיה. "אני חושב שהוא השאיר את זה בתור אנדרטה לפרד וג'ורג'" אמר רון תוך לעיסת שוקולד.
במהלך השנה השישית של הארי בספר הארי פוטר והנסיך חצוי הדם לקראת סופו של הספר, פליטוויק נשלח על ידי פרופסור מקגונגל לבקש מפרופסור סנייפ לבוא לעזרת מסדר עוף החול נגד אוכלי המוות החודרים. הוא מתמוטט לאחר שביקש את עזרתו של סנייפ בקרב.
בספרים > הספר השביעי

במהלך השנה השביעית של הארי בספר הארי פוטר ואוצרות המוות, לפני הקרב על הוגוורטס, פליטוויק עוזר לגרש את סוורוס סנייפ מטירת הוגוורטס לצד הפרופסורים מקגונגל וספראוט, ולהניח קסמי הגנה סביב הטירה כדי להפריע לוולדמורט ואוכלי המוות המתקרבים שלו, ומאוחר יותר נלחם בפולשים בקרב, נלחם מול יאקסלי ומאוחר יותר ניצח את אנטונין דולוחוב.
פליוזאוריים

| פליוזאוריים |
| --- | --- |
 איור של קרונוזאורוס מלמעלה
תקופה
טריאס עליון-קרטיקון עליון228–89.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פלזיוזאוריה
משפחה:: פליוזאוריים
שם מדעי
 Pliosauridae

איור Gallardosaurus
פליוזאוריים (שם מדעי: Pliosauridae) היא משפחה של זוחלים ימיים נכחדים מקבוצת הפליואוזאורודים, אשר חיה מסוף הטריאס עד סוף הקרטיקון לפני 228-98.3 מיליון שנה. יצורים אלה היו טורפים ענקיים בעלי לסתות רחבות המעוצבות להרג מהיר והיו מלאות בשיניים חדות. בעבר סברו שהם קרובים למוזאזאוריים, אך דעה זו נשללה בהמשך.
הגדול שבטורפים אלה היה הזוחל הימי הגדול מעולם - הפליוזאורוס (Pliosaurus) שהגיע לאורך 15 מטרים ולמשקל 45 טונות ובנוסף היה בעל עוצמת הנשיכה החזקה ביותר בעולם - 16 טון-כוח. עוצמה זו עזרה לו לטרוף כמעט כל יצור אחר בימים הקדומים.
מאובני זוחלים אלה נמצאו באירופה, אסיה, אוסטרליה, אמריקה הצפונית והדרומית, במקרים רבים עם שלד שהשתמר בשלמותו מתחת למים.
מיון

סוג Thalassiodracon
סוג Pachycostasaurus
סוג האופיוזאורוס (Hauffiosaurus)
סוג Attenborosaurus
סוג Marmornectes
סוג Anguanax
סוג Rhaeticosaurus
סוג Arminisaurus
סוג מגלנאוזאורוס (Megalneusaurus)
סוג מונקירזאורוס (Monquirasaurus)
קבוצה Thalassophonea
סוג סימולסטיס (Simolestes)
סוג ליופלרודון (Liopleurodon)
סוג פליוזאורוס (Pliosaurus)
סוג Gallardosaurus
סוג Cryonectes
סוג פלונאוסטיס (Peloneustes)
תת-משפחה Brachaucheninae
סוג בראכאוכניוס (Brachauchenius)
סוג קרונוזאורוס (Kronosaurus)
סוג מגצפלוזאורוס (Megacephalosaurus)
סוג Luskhan
סוג Makhaira
סוג Polyptychodon
סוג Sachicasaurus
סוג Stenorhynchosaurus
קאדילק BLS

| --- | --- |

Cadillac BLS
 מאפיינים כלליים
 יצרן:  קאדילק
 שנות ייצור:  2005–2010
 הרכבה:  שוודיה שוודיה (2005 - 2009)  רוסיה רוסיה (2010 - 2019)
 מודל אחריו:  Cadillac ATS
 חברת אם:  ג'נרל מוטורס
 מרכב:  Front-engine, front-wheel-drive layout
 פלטפורמה:  GM Epsilon platform
 אורך:  4,680 מ"מ  4,716 מ"מ (דגם סטיישן)
 רוחב:  1,750 מ"מ  1,752 מ"מ (דגם סטיישן)
 גובה:  1,471 מ"מ  1,549 מ"מ (דגם סטיישן)
 משקל:  1,460-1,585 ק"ג
 בסיס גלגלים:  2,675 מ"מ
 מפרט טכני
 מנוע:  4 צילינדרים, 1,910 סמ"ק המפיק 150 כ"ס, 180 כ"ס (טורבו דיזל, מנוע פיאט מסוג "JTD engine")  4 צילינדרים, 1,998 סמ"ק המפיק 175 כ"ס, 210 כ"ס (מגדש טורבו) (מנוע ג'נרל מוטורס סדרת "GM Ecotec engine" סוג "LK9")  V6 צילינדרים, 2,792 סמ"ק המפיק 250 כ"ס (מגדש טורבו) (מנוע ג'נרל מוטורס סדרת "GM High Feature engine")
 הילוכים:  תמסורת ידנית - 5 מהירויות  תמסורת ידנית - 6 מהירויות  תמסורת אוטומטית - 5 מהיריות  תמסורת אוטומטית - 6 מהירויות
 מהירות מרבית:  210 קמ"ש (מנוע 1,998 סמ"ק)  245 קמ"ש (מנוע 2,792 סמ"ק)
קאדילק BLS (באנגלית: Cadillac BLS) היא מכונית סלון תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 2005–2010, לשוקי אירופה.
בין השנים 2005–2010 דגם ה"קאדילק BLS" יוצר בשוודיה, בעיר "Trollhättan" במפעל ג'נרל מוטורס "Trollhättan Assembly". דגם ה"קאדילק BLS" נבנה על פי הפלטפורמה של דגם מכונית הסלון השוודית "Saab 9-3".
בין השנים 2009–2010 דגם ה"קאדילק BLS" יוצר ברוסיה, בעיר קלינינגרד.
יוצרו 7,500 יחידות.
תצורות "קאדילק BLS"

4 דלתות - סלון
5 דלתות - סטיישן
דרגות גימור "קאדילק BLS"

Business
Elegance
Sport
Sport Luxury
תמונות

"קאדילק BLS"
"קאדילק BLS"
"קאדילק BLS"
"קאדילק BLS", שנת 2006
"קאדילק BLS" - מבט לתוך הרכב
"קאדילק BLS" - סטיישן
"קאדילק BLS" - סטיישן
"קאדילק BLS" - סטיישן
"קאדילק BLS" - סטיישן
ראו גם

קאדילק
לקריאה נוספת

אלי שאולי, צרפת, קאדילק BLS - הקאדי הטובה מעולם, באתר ynet, 11 במרץ 2006
הערות שוליים

↑  "קאדילק BLS" honestjohn.co.uk/carbycar/cadillac/bls-2006
↑  "קאדילק BLS" carmagazine.co.uk/car-reviews/cadillac/cadillac-bls-19d-2007
↑  דגם "קאדילק BLS" נבנה על פי הפלטפורמה של דגם מכונית הסלון השוודית "Saab 9-3" saabplanet.com/cadillac-bls-based-on-saabs-9-3
פרופרציה דה רוסי

| --- | --- |
פרופרציה דה רוסי בספרו של וזארי
פרופרציה דה רוסי בספרו של וזארי
 לידה:  1490 בולוניה
 פטירה:  24 בפברואר 1530 (בגיל 40 בערך) בולוניה
 לאום:  איטלקייה
 תחום יצירה:  פיסול
 זרם באמנות:  שיא הרנסאנם.
פרופרציה דה רוסי (באיטלקית: Properzia de' Rossi;‏ 1490, בולוניה – 24 בפברואר 1530, בולוניה) הייתה פסלת איטלקייה שפעלה בתקופת שיא הרנסאנס.
קורות חייה

פרופרציה נולדה בבולוניה, כנראה ב-1490. אביה ג'ובאני מרטינו רוסי דה מודנה היה נוטריון. היא זכתה לחינוך רחב שכלל ציור, מוזיקה, שירה וספרות קלאסית.
היא למדה את אמנות התחריטים אצל מרקאנטוניו ריימונדי. בשלב מסוים החלה לעסוק בפיסול, וזאת אף על פי שלא הייתה בת למשפחת אמנים, מה שהקשה עליה את העיסוק במיוחד בתחום זה. יש עדות בכתובים על כך שבמהלך שנות העשרים של המאה השש עשרה היא השתתפה בתחרות לעיטור המזבח של כנסייה בבולוניה.
רישומי בית חולים מ-1530 מעידים על הידרדרות מהירה בבריאותה של פרופרציה, שנפטרה בבולוניה ב-24 בפברואר 1530.
המידע המתועד על קורות חייה מועט, וכך גם מועטות היצירות שהן שלה בוודאות. המידע המועט מתבסס על מסמכי בתי משפט ומסמכים מנהליים אחרים מבולוניה ובעיקר מביוגרפיה של דה רוסי בספרו של ג'ורג'ו וזארי "חיי הציירים, הפסלים והאדריכלים הדגולים ביותר".
יצירתה

דה רוסי החלה בפיסול תבליטים מיניאטוריים, בנושאים דתיים, על גלעיני אפרסקים, משמשים ודובדבנים. המיניאטורה המפורסמת ביותר שלה היא של הצליבה. היא זכתה בתחרות לעיצוב החזית המערבית של בזיליקת פטרוניוס הקדוש. בהמשך עסקה גם בתחריטי נחושת. ב-1524 קיבלה הזמנה להכנת תוכנית לעיטור המזבח של כנסיית סנטה מריה דל בראקאנו (אי'). בתחילת שנות השלושים החלה לקבל הזמנות לפסלי דיוקן עשויים שיש. בהמשך זכתה בתחרות לעיטור החזית המערבית של בזיליקת פטרוניוס הקדוש. ההזמנה כללה פיסול שלוש סיבילות, שני מלאכים, ושני תבליטי שיש. מיצירתה זו שרד רק תבליט השיש "יוסף ואשת פוטיפר".
הערות שוליים

↑  מאמר על פרופרציה דה רוסי באתר Clara (אנגלית)
| --- | --- |
בקרת זהויות :  BNE: XX4838221  BnF: cb16233487p (data)  GND: 121437205  ISNI: 0000 0001 1739 7786  LCCN: no95023631  RKD: 68390  SUDOC: 137809751  ULAN: 500082950  VIAF: 230665261   WorldCat (עם VIAF): 230665261 
תבליט השיש יוסף ואשת פוטיפר במוזיאון בזיליקת פטרוניוס הקדוש
קאדילק CT5

| --- | --- |

Cadillac CT5
 מאפיינים כלליים
 יצרן:  קאדילק
 שנות ייצור:  2019 - היום
 הרכבה:  ארצות הברית ארצות הברית
 מודל קודם:  Cadillac CTS (אנ')  Cadillac XTS (אנ')
 חברת אם:  ג'נרל מוטורס
 מרכב:  מנוע קדמי, הנעה אחורית  מנוע קדמי, הנעה כפולה 4x4
 פלטפורמה:  GM Alpha platform (אנ')
 אורך:  4,923 מ"מ
 רוחב:  1,882 מ"מ
 גובה:  1,453 מ"מ
 משקל:  1,660 ק"ג (דגם מנוע 2.0 ליטר)  1,803 ק"ג (דגם מנוע 3.0 ליטר)
 בסיס גלגלים:  2,946 מ"מ
 מפרט טכני
 מנוע:  4 צילינדרים, 1,998 סמ"ק, המפיק 237 כ"ס ב-5,000 סל"ד, יחס דחיסה 10.0:1 (מגדש טורבו)  V6 צילינדרים, 2,990 סמ"ק, המפיק 335 כ"ס ב-5,600 סל"ד, יחס דחיסה 9.8:1  (מגדש טורבו כפול)
 הילוכים:  תמסורת אוטומטית - 10 מהירויות
קאדילק CT5 (באנגלית: Cadillac CT5) היא מכונית סלון בגודל בינוני (Mid size Executive car) מתוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר מיוצרת משנת 2019 (כמודל 2020)..
ה-CT5 הגיעה לישראל ב-14 ביוני 2022
קאדילק CT5

"קאדילק CT5" הוצגה לראשונה בתערוכת הרכב הבינלאומית של ניו יורק בשנת 2019.
דגם הפאר "קאדילק CT5" בגרסת "CT5-V" הוצג ב-30 במאי 2019 (כמודל 2020).
עיצוב דגם  "קאדילק CT5" נלקח מדגם מכונית הקונספט קאדילק אסקאלה שהוצגה בשנת 2016.
4 דלתות.
5 נוסעים.
מנוע קדמי.
מנוע בנזין.
סוגי הנעות: הנעה אחורית 4x2, הנעה כפולה 4x4.
קבולת מכל דלק - 66 ליטר.
קאדילק CT5 > דגמים

"2.0T".
"3.0TT".
"CT5-V".
קאדילק CT5 > רמות גימור

"Premium".
"Premium Luxury".
"Sport".
תמונות

"קאדילק CT5"
"קאדילק CT5"
ראו גם

קאדילק
קאדילק CT4
קאדילק STS
הערות שוליים

↑  "קאדילק CT5" דגם 3.0 ליטר motor1.com/news/352300/cadillac-ct5-v-arrives-twin-turbo
↑  "קאדילק CT5" gmauthority.com/blog/2019/04/2020-cadillac-ct5-the-complete-details
↑  "קאדילק CT5" caranddriver.com/news/a27128160/2020-cadillac-ct5-photos
↑  קאדילק CT5 החדשה 2022 בישראל - מחיר החל מ-349,990 שקל, באתר קארטיוב
↑  "קאדילק CT5" media.cadillac.com/media/us/en/cadillac/vehicles/ct5/2020
↑  "קאדילק CT5" motortrend.com/news/refreshing-revolting-2020-cadillac-ct5
↑  "קאדילק CT5" caranddriver.com/news/a27660163/2020-cadillac-ct5-v-photos-info
↑  דגם "CT5-V" media.cadillac.com/media/us/en/cadillac/vehicles/ct5-v/2020
↑  "קאדילק CT5" motor1.com/news/344814/2020-cadillac-ct5-debut
קוטאצו

הציור "שתי נשים צעירות יושבות לצד קוטאצו ומשחקות סבתא סורגת" משנת 1765
קוטאצו (ביפנית: 炬燵) הוא שולחן עץ יפני נמוך המכוסה במצע פוטון, או שמיכה עבה, ומעליה מונח משטח השולחן. מתחת לשולחן מותקן מכשיר חימום חשמלי.
בדרך כלל נהוג לשבת על הרצפה עם הרגליים מתחת לשולחן כאשר השמיכה מכסה את הרגליים. עבור רבים ביפן הקוטאצו מהווה דרך זולה להתחמם במהלך עונת החורף.
שולחנות הקוטאצו קיימים כמעט אך ורק ביפן, אם כי ישנם שולחנות דומים במקומות אחרים בעולם, כמו שולחן הקורסי(אנ') באיראן.
גלריית תמונות

קוטאצו יפני מודרני
התחתית של קוטאצו חשמלי. ניתן להבחין המכשיר החימום החשמלי המחובר במרכז השולחן
קאדילק XLR

| --- | --- |

Cadillac XLR
 מאפיינים כלליים
 יצרן:  קאדילק
 שנות ייצור:  2003–2009
 הרכבה:  ארצות הברית ארצות הברית
 מודל קודם:  קאדילק אלנטה
 חברת אם:  ג'נרל מוטורס
 מרכב:  Front-engine, rear-wheel-drive layout
 פלטפורמה:  GM Y platform
 אורך:  4,514 מ"מ
 רוחב:  1,836 מ"מ
 גובה:  1,280 מ"מ
 משקל:  1,740 ק"ג
 בסיס גלגלים:  2,685 מ"מ
 מפרט טכני
 מנוע:  8V צילינדרים,  4,565 סמ"ק המפיק 320 כ"ס  8V צילינדרים,  4,371 סמ"ק המפיק 443 כ"ס (מנוע מסוג "Supercharger")
 הילוכים:  תמסורת אוטומטית - 5 מהירויות (תמסורת ג'נרל מוטורס מסוג "GM 5L40-E transmission")  תמסורת אוטומטית - 6 מהירויות (תמסורת ג'נרל מוטורס מסוג "GM 6L80 transmission")
 מהירות מרבית:  249 קמ"ש
 צריכת דלק:  12.5 ליטר ל-100 ק"מ (מנוע 4,565 סמ"ק)  14.9 ליטר ל-100 ק"מ (מנוע 4,371 סמ"ק)
קאדילק XLR (באנגלית: Cadillac XLR) היא מכונית ספורט, תוצרת חטיבת רכבי היוקרה קאדילק, חברת בת של קונצרן יצרני כלי הרכב האמריקאי ג'נרל מוטורס, אשר יוצרה בין השנים 2003–2009.
סך הכול יוצרו 15,460 יחידות.
תכונות עיצוב רבות של דגם מכונית הקונספט קאדילק אבוק שהוצגה בשנת 1999 שולבו ב-"קאדילק XLR".
תצורות "קאדילק XLR"

2 דלתות, 2 מושבים - קופה
2 דלתות, 2 מושבים - רודסטר
דגמי "קאדילק XLR

קאדילק XLR
קאדילק XLR-V
תאוצות "קאדילק XLR"

בין 0 - 100 קמ"ש 5.9 שניות (מנוע 8V צילינדרים, 4,565 סמ"ק המפיק 320 כ"ס)
בין 0 - 100 קמ"ש 4.7 שניות (מנוע 8V צילינדרים, 4,371 סמ"ק המפיק 443 כ"ס)
תמונות

"קאדילק XLR" - רודסטר
"קאדילק XLR" - רודסטר
"קאדילק XLR" - רודסטר
"קאדילק XLR"
"קאדילק XLR"
"קאדילק XLR"
"קאדילק XLR"
"קאדילק XLR"
ראו גם

קאדילק
הערות שוליים

↑  "קאדילק XLR" Jump up ^ http://www.prnewswire.com/news-releases/delphis-adaptive-cruise-control-technology-featured-on-cadillac-xlr-71376412.html Delphi's Adaptive Cruise Control Technology Featured On Cadillac XLR
↑  "קאדילק XLR" archive.org/web
↑  "קאדילק XLR רודסטר" autotrader.com/car-news/the-cadillac-xlr-v-a-high-performance-cadillac-roadster
↑  "קאדילק XLR" motortrend.com/cars/cadillac/xlr
פטריק בטיסטון

פטריק בטיסטון (בצרפתית: Patrick Battiston; נולד ב-12 במרץ 1957) הוא כדורגלן עבר צרפתי ששיחק בעמדת הבלם, וכיום מאמן קבוצת המילואים ומנהל מרכז האימונים של בורדו.
בטיסטון, מטובי הבלמים בצרפת בשנות ה-80, החל את הקריירה במץ וזכה באליפות צרפת במדי שלושה מועדונים שונים. עם 56 הופעות ושלושה שערים, היה שותף בטיסטון לזכייתה של נבחרת צרפת ביורו 1984. הוא ייצג את הנבחרת בשלושה טורנירי מונדיאל, ובחצי גמר מונדיאל 1982 נפצע קשה כתוצאה מתיקול של שוער גרמניה המערבית, הראלד שומאכר.
מאז פרישתו מכהן בטיסטון בתפקידים שונים בקבוצת בורדו. הוא כיהן בעברו בתפקידי המנהל הספורטיבי ומנהל השיווק של הקבוצה, וכיום הוא מאמן את קבוצת המילואים של המועדון בצוותא עם מריוס טרזור, ומנהל את מרכז האימונים של המועדון.
קריירת משחק

בטיסטון החל את דרכו בקבוצת הנוער של טלאנז' ממחוז מוזל שבו נולד. ב-1973, כשהיה בן 16 בלבד, אותר על ידי סקאוטים של קבוצת מץ מהליגה הבכירה וחתם במועדון. בשתי העונות שלו בקבוצה שותף במספר משחקים בלבד, ובמקביל חיזק את קבוצת המילואים של המועדון, אך החל מעונת 1975/1976 הפך לבורג מרכזי בחוליית ההגנה של מץ.
לקראת עונת 1980/1981, לאחר חמש עונות כבורג מרכזי במץ ויכולת גבווה שהקנתה לו גם את המקום בנבחרת צרפת, עבר בטיסטון לסנט אטיין. הקבוצה הייתה אז בשיא כושרה בליגה הצרפתית, ובמדיה שיחקו כוכבים כמישל פלאטיני וג'וני רפ. בטיסטון השתלב בצורה מצוינת בחוליית ההגנה של הקבוצה, ושיחק בכל 38 משחקי הליגה של סנט אטיין בדרך לזכייה באליפות צרפת כבר בעונת הבכורה שלו. הקבוצה סיימה עם המאזן ההגנתי הטוב בליגה, כשספגה 26 שערים בלבד. לאחר עונה נוספת בה התקרבה לזכייה באליפות אך החמיצה אותה בנקודה בלבד, ספגה סנט אטיין מכה קשה כאשר נשיא הקבוצה הואשם בפלילים. הקבוצה איבדה את מיטב שחקניה, יכולתה נפגעה משמעותית, והיא סיימה את עונת 1982/1983 במקום ה-14 בלבד. בסיום העונה, ובתום שלוש עונות בקבוצה, עזב בטיסטון את סנט אטיין.
בטיסטון הצטרף לבורדו של המאמן איימה ז'אקה לקראת עונת 1983/1984. הוא הגיע לקבוצה במהלך תקופת החזרה שלה למרכז הבמה של הכדורגל הצרפתי, בה רשמה החתמות משמעותיות של שחקנים בכירים על מנת לנסות ולהתחרות על תארים. כפי שקרה לבטיסטון בסנט אטיין, הוא זכה עם בורדו באליפות כבר בעונת הבכורה שלו בקבוצה, אליפות שהייתה הראשונה של המועדון מזה 34 שנים. בטיסטון הפך לחלק מרכזי בהגנת הקבוצה, ובמהלך שלוש העונות הבאות זכה עם הקבוצה בשתי אליפויות נוספות ובשני גביעים.
לאחר ארבע עונות מוצלחות בבורדו ובתום עונה בה זכה עמה בדאבל, הצטרף בטיסטון למונקו לקראת עונת 1987/1988. בפעם השלישית בקריירה זכה בטיסטון באליפות בעונת הבכורה שלו במועדון, כשהפעם היה שחקן הרכב בקבוצה שזכתה באליפות צרפת ונישלה את קבוצתו לשעבר, בורדו, מהכתר.
לאחר עונה אחת נוספת במונקו חזר בטיסטון לבורדו. בסיום עונת 1990/1991, עונתו השנייה במועדון מאז חזר אליו והשישית בסך הכול, פרש בטיסטון ממשחק פעיל בגיל 34, בעקבות הורדת הקבוצה לליגת המשנה עקב מצבה הכלכלי. לזכותו קריירה מפוארת שכללה חמש אליפויות ושני גביעים.
לאחר הפרישה

ב-1991, לאחר שפרש ממשחק במדי בורדו, נותר בטיסטון בקבוצה שהורדה לליגת המשנה והתמנה לתפקיד המנהל הספורטיבי. כבר בעונת 1991/1992, עונתו הראשונה בתפקיד, העפילה הקבוצה חזרה לליגה הבכירה, ועונה אחר כך כבר סיימה במקום השלישי בטבלה.
לאחר ארבע עונות בתפקיד, היה בטיסטון למנהל השיווק של הקבוצה בעונת 1995/1996, ועונה אחר כך התמנה למנהל המקצועי של קבוצת הנוער, תפקיד בו החזיק כשנתיים. משנת 1998 החל לשמש כמנהל מרכז האימונים של בורדו, והחל מעונת 2003/2004 הוא מכהן גם כמאמן קבוצת המילואים של בורדו, בצוותא עם חברו לשעבר לקבוצה ולנבחרת, מריוס טרזור.
תארים

אליפות צרפת: 1980/1981
אליפות צרפת (3): 1983/1984, 1984/1985, 1986/1987
הגביע הצרפתי (2): 1985/1986, 1986/1987
גביע האלופות הצרפתי: 1986
אליפות צרפת: 1987/1988
אליפות אירופה: 1984
גביע העולם: 1986 (מקום שלישי)
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- |
| 1973/1974 | מץ | צרפתליגת העל הצרפתית | 6 | 0 | 1 | 0 | 0 | 0 | 7 | 0 |
| 1974/1975 | מץ | צרפתליגת העל הצרפתית | 4 | 0 | 0 | 0 | 0 | 0 | 4 | 0 |
| 1975/1976 | מץ | צרפתליגת העל הצרפתית | 31 | 2 | 4 | 0 | 0 | 0 | 35 | 2 |
| 1976/1977 | מץ | צרפתליגת העל הצרפתית | 37 | 3 | 3 | 0 | 0 | 0 | 40 | 3 |
| 1977/1978 | מץ | צרפתליגת העל הצרפתית | 36 | 5 | 4 | 2 | 0 | 0 | 40 | 7 |
| 1978/1979 | מץ | צרפתליגת העל הצרפתית | 36 | 5 | 3 | 0 | 0 | 0 | 39 | 5 |
| 1979/1980 | מץ | צרפתליגת העל הצרפתית | 31 | 5 | 3 | 0 | 0 | 0 | 34 | 5 |
| 1980/1981 | סנט אטיין | צרפתליגת העל הצרפתית | 38 | 4 | 10 | 0 | 8 | 0 | 56 | 4 |
| 1981/1982 | סנט אטיין | צרפתליגת העל הצרפתית | 35 | 1 | 9 | 0 | 2 | 0 | 46 | 1 |
| 1982/1983 | סנט אטיין | צרפתליגת העל הצרפתית | 29 | 3 | 2 | 1 | 3 | 0 | 34 | 4 |
| 1983/1984 | בורדו | צרפתליגת העל הצרפתית | 36 | 3 | 5 | 0 | 2 | 0 | 43 | 3 |
| 1984/1985 | בורדו | צרפתליגת העל הצרפתית | 33 | 6 | 3 | 0 | 8 | 2 | 44 | 8 |
| 1985/1986 | בורדו | צרפתליגת העל הצרפתית | 35 | 1 | 11 | 0 | 2 | 0 | 48 | 1 |
| 1986/1987 | בורדו | צרפתליגת העל הצרפתית | 32 | 0 | 2 | 1 | 7 | 0 | 41 | 1 |
| 1987/1988 | מונקו | צרפתליגת העל הצרפתית | 33 | 0 | 3 | 0 | 0 | 0 | 36 | 0 |
| 1988/1989 | מונקו | צרפתליגת העל הצרפתית | 35 | 0 | 9 | 0 | 6 | 0 | 50 | 0 |
| 1989/1990 | בורדו | צרפתליגת העל הצרפתית | 38 | 0 | 4 | 0 | 0 | 0 | 42 | 0 |
| 1990/1991 | בורדו | צרפתליגת העל הצרפתית | 33 | 1 | 1 | 0 | 5 | 0 | 39 | 1 |
| סך הכול בקריירה | סך הכול בקריירה | סך הכול בקריירה | 558 | 39 | 77 | 4 | 43 | 2 | 678 | 45 |
סטטיסטיקות > נבחרת לאומית

| נבחרת צרפת> שנה | נבחרת צרפת> הופעות | נבחרת צרפת> שערים |
| --- | --- | --- |
| 1977 | 2 | 0 |
| 1978 | 7 | 0 |
| 1979 | 4 | 1 |
| 1980 | 3 | 0 |
1981: 0
| 1982 | 7 | 1 |
| 1983 | 4 | 0 |
| 1984 | 10 | 1 |
| 1985 | 3 | 0 |
| 1986 | 12 | 0 |
| 1987 | 1 | 0 |
1988: 0
| 1989 | 3 | 0 |
| סה"כ | 56 | 3 |
פליוזאורוס

| פליוזאורוס |
| --- | --- |
 
תקופה
יורה עליון155.7–147 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פלזיוזאוריה
משפחה:: פליוזאוריים
סוג:: פליוזאורוס
מינים
 P. almanzaensis  P. brachydeirus   P. brachyspondylus   P. carpenteri  P. funkei  P. kevani  P. macromerus  P. patagonicus  P. portentificus  P. rossicus   P. westburyensis
שם מדעי
 Pliosaurus ‏אוון, 1842

פליוזאורוס (שם מדעי: Pliosaurus; מילולית: "עוד לטאה") הוא סוג של זוחל ימי ענקי ממשפחת הפליוזאוריים שבקבוצת הפליואוזאורודים הנכחדת. הוא חי בתקופה יורה עליון, לפני 155.7-145 מיליון שנה. מאובניו (הגולגולת) נמצאו בכמה סלעים באירופה ואמריקה הדרומית.
מאפיינים

לפליוזאורוס הייתה את עוצמת הנשיכה השנייה החזקה ביותר בעולם אי-פעם (לאחר המגלודון), והיא הוערכה ב-160,000 ניוטון (16 טון-כוח).
אורכו המרבי המוערך של יצור זה מגיע ל-15 מטרים (49 רגל) ומשקלו ל-45 טונות, אך חלק מהמינים היו קטנים יותר. אורך הגולגולת מגיע ל-200–250 סנטימטרים (6.6–8.2 רגל). הוא היה בעל סנפירים גדולים יותר מפליואוזאורודים אחרים.
יצור זה שחה בימים והאוקיינוסים הקדומים של תקופת היורה והיה מטורפי-העל שלהם. הוא היה טורף אכזרי שניזון מזוחלים ימיים אחרים, דגים, כרישים ורכיכות.
בשנת 2009 נמצאה בנורווגיה גולגולת גדולה של פליוזאורוס שזכתה לכינוי "Predator X", מאחר שלא ידעו באיזה מין מדובר. המין התגלה כפליוזאורוס וקיבל את השם Pliosaurus funkei אך זכה לכינוי הקבוע Predator X. ככל הנראה זו הייתה הגולגולת הגדולה ביותר של פליוזאורוס.
בתרבות

הפליוזאורוס מופיע בסדרה הכוכב דינוזאור שם הוא טורף קימרוזאורוס ומצליח לקרוע אותו לשניים.
פרופרטיוס

| --- | --- |

 לידה:  47 לפנה״ס? אסיזי, איטליה 
 פטירה:  16 לפנה״ס (בגיל 31 בערך) רומא, האימפריה הרומית 
 מדינה:  רומא העתיקה 
 שפות היצירה:  לטינית 
 בן או בת זוג:  Cynthia 
 
סקסטוס אורליוס פרופרטיוס (בלטינית: Sextus Aurelius Propertius;‏ 47 לפנה"ס, אסיזי – 16 לפנה"ס, רומא), המוכר בשם העט פרופרטיוס, היה משורר אלגי לטיני מהתקופה האוגוסטנית.
יצירות הספרות של פרופרטיוס ששרדו כוללים ארבעה ספרי אלגיות. על אף שפרופרטיוס לא היה ידוע בתקופתו כמו משוררים אליגיסטים לטיניים אחרים, הוא נחשב על ידי חוקרים כמשורר מרכזי של התקופה.
חייו

על אף שקיימים יצירות שנכתבו על ידי פרופרטיוס, מעט ידוע עליו. הפרנומן (אנ') שלו, "סקסטוס", מוזכר על ידי הפילולוג הרומאי איליוס דונאטוס (אנ'). חלק מכתביו של פרופרטיוס מתארים אותו כ"סקסטוס פרופרטיוס". מצורת כתיבתו, ניתן לדעת בוודאות כי התגורר באסיזי או בקרבתו.
אביו של פרופרטיוס נפטר בזמן ילדותו של פרופרטיוס. כמו כן, המשפחה איבדה אדמות שהיו בבעלותה במסגרת החרמת רכוש (אנ'),‏ ככל הנראה אדמות שהיו גם שייכות למשורר הרומאי, ורגיליוס, שאותן מכר אוגוסטוס קיסר ב-41 לפנה"ס. כמו כן, על פי אובידיוס, פרופרטיוס היה צעיר יותר מטיבולוס בן זמנו, ולכן ניתן לדעת כי נולד אחרי 55 לפנה"ס.
לאחר מות אביו, הוא פנה לקריירה ציבורית, כחלק מבקשת אמו. פנייה זו לקריירה ציבורית ברומא העתיקה מעידה שלמשפחה היה עושר מסוים. כמו כן, ניתן לדעת כי קיבל חינוך ברומא העתיקה בשל אזכור מספר רב של פעמים של המיתולוגיה ביצירותיו. בנוסף לכך, אזכורים רבים של חברים כגון טולוס, אחיינו של הקונסול לוקיוס ולקטיוס טולוס (אנ'), ועצם העובדה כי התגורר על גבעת אסקווילינו, מצביעים על כך שהוא הכיר את ילדיהם של העשירים והמקושרים פוליטית בתחילת שנות ה-20 לפנה"ס.
פרופרטיוס פרסם את ספר האלגיה הראשון שלו, "סינתיה מונוביבלוס", בסביבות 30 לפנה"ס. בעקבות ספר זה, פרופרטיוס נהיה במעגל משוררי החצר של גאיוס קילניוס מאיקנס. פרופרטיוספרסם את ספר האלגיה השני שלו שנה מאוחר יותר. ספר זה כולל שירים המופנים ישירות לפטרונו ושבחים לאוגוסטוס קיסר. חוקר העת העתיקה, קרל לכמן (אנ'), טוען כי בהתבסס על מספר השירים שהיה יוצא דופן בספר זה ועל אזכורו של פרופרטיוס ל-tres libelli‏, הספר השני כולל בעצם שני ספרי שירה נפרדים ששולבו יחד.
פרופרטיוס פרסם את ספר האלגיה השלישי שלו לאחר 23 לפנה"ס.
פרופרטיוס פרסם את ספר האלגיה הרביעי שלו לאחר 16 לפנה"ס. בספר זה, ניתן למצוא מחצית מהשירים שמופיעים בספר הראשון. לאור זאת, חוקרים הניחו כי פרופרטיוס נפטר זמן קצר לאחר פרסום הספר או שהספר פורסם לאחר מותו. אלגיה של אובידיוס המתוארכת לשנת 2 לפנה"ס מתארת כי פרופרטיוס כבר אינו בין החיים.